**Tofiq Yusif** (*azərb.* Hüsеynov Tofiq Yusif oğlu‎; 5 aprel 1950, Xoruzlu, Mirbəşir rayonu – 29 noyabr 2021, Tərtər) — şair, publisist, Azərbaycan Yazıçılar Birliyinin, Azərbaycan Jurnalistlər Birliyinin və Azərbaycan Mətbuat Şurasının üzvü, "Tərəqqi" medalı, "Qızıl qələm" və "Məmməd Araz" mükafatları laurеatı, "Yeni Tərtər" qəzetinin redaktoru (2005–2021)

Həyatı
------

Tofiq Yusif 5 aprel 1950-ci ildə Tərtər rayonunun Xoruzlu kəndində anadan olub. 1957–1960-cı illərdə Xoruzlu kənd orta məktəbində oxuyub. Orta məktəbi Dərələyəz mahalının Qovuşuq kəndində medalla bitirib.

1967–1974-cü illərdə Azərbaycan Kənd Təsərrüfatı İnstitutunda oxuyaraq mühəndis-elektrik, 1981–1983-cü illərdə Marksizm-Leninizm İnstitutunun fəlsəfə şöbəsində oxuyaraq ali siyasi təhsil alıb.

1970–1975-ci illərdə müəllim işləyib. 1977–1985-ci illərdə hərbi sənayedə çalışıb. Sonralar partiya, sovet, xalq nəzarəti orqanlarında fəaliyyət göstərib.

Azərbaycan Jurnalistlərinin V və VI qurultaylarına nümayəndə seçilib.

Tərtər bələdiyyəsinin üzvüdür. "Tərtərin səsi" Ədəbi Məclisinin sədri idi.

1990-cı ildən "Əmək veteranı" olub. Tərtər şəhərində yaşayırdı.

29 noyabr 2021-ci ildə Tərtərdə vəfat edib.

Ailəsi
------

Ailələri 1949-cu ildə Dərələyəz mahalından Tərtərə deportasiya olunublar.

Jurnalistlik fəaliyyəti
-----------------------

1967-ci ildə ilk əmək fəaliyyətinə Tərtər rayonunun yerli radio verilişləri redaksiyasında təşkilatçı-müxbir kimi başlayıb.

1991–1993-cü illərdə respublikanın "Salam", 1996–1997-ci illərdə "Fədai" qəzetlərində çalışıb.

2005-ci ilin avqust ayından "Yeni Tərtər" qəzetinin redaktorudur.

Ədəbi yaradıcılığı
------------------

Tofiq Yusif və Rəşad Məcid 
1967-ci ildən dövri mətbuatda bədii və publisist yazıları ilə çıxış edir. Azərbaycan televiziyası və radiosu, müxtəlif qəzet və jurnallar onun yaradıcılığından bəhs edən ayrıca verilişlər və yazılar hazırlanıb.

Şeirlərinə mahnılar bəstələnib, nəzirələr və cavablar yazılıb.

"Bahar çiçəkləri" (1982) almanaxında, "Ədəbi İrəvan" toplusunun 2004, 2005, 2006, 2007, 2008 və 2009-cu illər buraxılışlarında, "Vedibasar" seriyasından olan kitabların bir çox cildlərində, Alı Səfolunun və Afiqə Alı qızının "Sazlı-sözlü Dərələyəz" kitabında (2004), Sərraf Şiruyənin "Hər görüş bir xatirədir" kitabında (2007) və başqa kitablarda onun yaradıcılığından nümunələr dərc olunub, haqqında yazılıb.

Türkiyə Universitetləri Məzunlarının İctimai Birliyi tərəfindən "Qan iyi" kitabının Bakı şəhərində, Beynəlxalq Mətbuat Mərkəzində geniş təqdimatı olub (oktyabr, 2007). Əsərin qəhrəmanı xüsusi diplomla mükafatlandırılıb.

Mükafat və təltifləri
---------------------

Tofiq Yusifin mükafat və təltifləri
"Qızıl qələm" və "Məmməd Araz" müкafatları laurеatıdır.

15 iyul 2015-ci ildə Azərbaycan Respublikasında kütləvi informasiya vasitələrinin inkişafındakı xidmətlərinə görə "Tərəqqi" medalı ilə təltif olunmuşdur.

2017-ci ildə "Vətən naminə" ordeni ilə təltif olunmuşdur.

Əsərləri
--------

### Kitabları

1. "Bir taleyin göynəmələri", Bakı, "Səda" nəşriyyatı, 1993, 105 səh.
2. "Tərtər şəhidləri", Bakı, "Azərbaycan" nəşriyyatı, 1993, 160 səh.
3. "Tərtər İnciləri", Bakı, "Hərbi" nəşriyyatı, 2007, 188 səh.
4. "Qan iyi", Bakı, "Kövsər" nəşriyyatı, 2007, 304 səh. ISBN 9952-427-13-1
5. "Ömrümün payızı", Bakı, "Nurlan", 2007, 352 səh. 500 nüs.
6. "Ölümlə üz-üzə", Bakı, "Hüquq ədəbiyyatı" nəşriyyatı, 2008, 168 səh. 300 nüs.
7. ""MƏN"sizləşmə fəlakəti", Bakı, "Nurlan", 2009, 252 səh. 200 nüs.
8. "Vəhşilər", Bakı, "Nurlan", 2009, 64 səh. 200 nüs.

İstinadlar
----------

1. ↑  "Baş redaktordan". 2022-09-09 tarixində arxivləşdirilib. İstifadə tarixi: 2015-12-02.
2. ↑  "Svetlana Əzizova, "Bənövşə qoxulu payız", "525-ci qəzet", 30.03.2010". 2022-01-23 tarixində arxivləşdirilib. İstifadə tarixi: 2015-12-23.
3. ↑  "Laçın yurdu" jurnalı, № 3 (10), Bakı, "Bəxtiyar-4" nəşriyyatı, 2013. – səh.42
4. ↑  Svetlana Əzizova. "Qan iyi". Bütöv Azərbaycan qəzeti. № 04. 18 noyabr 2008-ci il.
5. ↑  ""Yeni Tərtər" qəzetinin tarixi haqqında". 2022-09-10 tarixində arxivləşdirilib. İstifadə tarixi: 2015-12-02.
6. ↑  "Azərbaycan Respublikasının kütləvi informasiya vasitələri nümayəndələrinin təltif edilməsi haqqında Azərbaycan Respublikası Prezidentinin 15 iyul 2015-ci il tarixli **Sərəncamı**" (az.). president.az. 20 iyul 2015. 2015-07-30 tarixində arxivləşdirilib. İstifadə tarixi: 2015-09-15.

Xarici keçidlər
---------------


**Vikianbarda** **Tofiq Yusif** ilə əlaqəli mediafayllar var.

**Vikikitabda** **Tofiq Yusif** ilə əlaqəli kitablar var.

**Vikisitatda** **Tofiq Yusif** ilə əlaqəli sitatlar var.

* Tərtər rayon Mərkəzi kitabxanası: Tərtər yazarları. Tofiq Yusif Arxivləşdirilib 2016-03-04 at the Wayback Machine